ananddey/assamese-wiki-corpus huggingface dataset:
মেৰবাই আৰ্দেছীৰ ৱকীল

মেৰবাই আৰ্দেছীৰ ৱকীল, জন্ম: ২৫ মে ১৮৬৮ চন – মৃত্যু: ৯ এপ্ৰিল ১৯৪১ চন; এগৰাকী ভাৰতীয়-পাৰ্চী চিকিৎসক আৰু তেওঁ স্কটিছ বিশ্ববিদ্যালয়ৰ পৰা স্নাতক হোৱা প্ৰথম এছিয়ান মহিলা।

প্ৰাথমিক জীৱন

১৮৬৮ চনৰ ২৫ মে' মাহত বোম্বাই (বৰ্তমান মুম্বাই নামেৰে জনাজাত)ত মেৰবাইৰ জন্ম হয়। তেওঁৰ পিতৃৰ নাম আৰ্দেছীৰ ফ্ৰেমজী ৱকিল। আৰ্দেছী ফ্ৰেমজী এগৰাকী পাৰ্চী উকিল আছিল।

চিকিৎসা শিক্ষা

তেওঁ বম্বেৰ গ্ৰাণ্ট মেডিকেল কলেজত শিক্ষা গ্ৰহণ কৰিছিল আৰু তাৰ পিছত লণ্ডন স্কুল অৱ মেডিচিন ফৰ উইমেনত অধ্যয়ন কৰে। তাৰ পৰা তেওঁ ১৮৯৩ চনত গ্লাছগোৰ কুইন মাৰ্গাৰেট কলেজলৈ গুচি যায় আৰু ১৮৯৭ চনৰ ২২ জুলাইত এম বি চিএইচ বি অৰ্থাৎ “চিকিৎসা বিজ্ঞানত স্নাতক, অস্ত্ৰোপচাৰত স্নাতক’’ ডিগ্ৰী লাভ কৰে আৰু তেওঁ স্কটলেণ্ডৰ বিশ্ববিদ্যালয়ৰ পৰা স্নাতক হোৱা প্ৰথমগৰাকী এছিয়ান মহিলা। তাৰ পিছত তেওঁ গ্লাছগোত দুবছৰীয়া স্নাতকোত্তৰ শিক্ষা গ্ৰহণ কৰে।

চিকিৎসা প্ৰেকটিছ

মেৰবাই ৱকীলে বম্বেৰ কামা হস্পিতাল ফৰ উইমেন এণ্ড চিলড্ৰেনত চিকিৎসা সেৱাৰ কাম কৰিবলৈ লয়; বম্বেৰ বাইকুলাৰ প্লেগ হাস্পতাল; আৰু কুমু জাফাৰ চুলেমান ডিচপেনচাৰী, কাপাডোইয়াছ আদিৰ লগতে অন্যান্য চিকিৎসালয় আৰু ডিচপেনচাৰীতো চিকিৎসা সেৱা প্ৰদান কৰে। ১৯৪১ চনৰ মাৰ্চ মাহত তেওঁ এডেনলৈ গুচি যায়, তাত তেওঁ প্ৰথমে ব্ৰিটিছ চৰকাৰৰ বাবে কাম কৰে আৰু তাৰ পিছত ব্যক্তিগত চিকিৎসা সেৱাত যোগদান কৰে।

মৃত্যু

স্বাস্থ্যৰ অৱস্থা বেয়া হোৱাৰ বাবে মেৰবাই আৰ্দেছীৰ এডেনৰ পৰা ১৯৪১ চনৰ মাৰ্চ মাহত বম্বেলৈ উভতি আহে। ১৯৪১ চনৰ ৯ এপ্ৰিলত তেওঁৰ মৃত্যু হয়।

তথ্যসূত্ৰ

শ্ৰেণী:চিকিৎসাবিদ
শ্ৰেণী:মহিলা চিকিৎসক
শ্ৰেণী:মৃত ব্যক্তি
ফ্ৰান্সিস্কা মুটাপি

ফ্ৰান্সিস্কা মুটাপি বিশ্ব স্বাস্থ্য সংক্ৰমণ আৰু প্ৰতিৰোধ ক্ষমতাৰ অধ্যাপিকা, এডিনবাৰ্গ বিশ্ববিদ্যালয়ৰ গ্ল'বেল হেল্থ একাডেমীৰ সহ-পৰিচালক আৰু নেচনেল ইনষ্টিটিউট ফৰ হেল্থ ৰিচাৰ্চ (এন আই এইচ আৰ) গ্ল'বেল হেল্থ ৰিচাৰ্চ ইউনিট টেকলিং ইনফেকচনছ টু বেনিফিট আফ্ৰিকাৰ উপ-সঞ্চালিকা। এডিনবাৰ্গ বিশ্ববিদ্যালয়ৰপৰা অধ্যাপিকা পদ লাভ কৰা প্ৰথমগৰাকী কৃষ্ণাংগ মহিলা।

প্ৰাথমিক জীৱন আৰু শিক্ষা

মুটাপিৰ জন্ম হৈছিল জিম্বাবুৱেত আৰু ডাঙৰ-দীঘল হৈছিল। ১৯৯১ চনত জিম্বাবুৱে বিশ্ববিদ্যালয়ৰপৰা জৈৱ বিজ্ঞানত স্নাতক ডিগ্ৰী লাভ কৰি বি এছ চি প্ৰগ্ৰেমৰ ছাত্ৰ বঁটা আৰু জৈৱ বিজ্ঞানৰ শ্ৰেষ্ঠ বি এছ চি অনাৰ্ছ ছাত্ৰ বঁটা লাভ কৰে। অক্সফৰ্ড বিশ্ববিদ্যালয়ৰপৰা জৈৱ বিজ্ঞানত ডিফিল লাভ কৰে, বেইট ট্ৰাষ্ট স্কোলাৰ হিচাপে।

কেৰিয়াৰ

পি এইচ ডি সম্পূৰ্ণ কৰাৰ পাছত মুটাপিয়ে ১৯৯৭ চনৰপৰা ১৯৯৯ চনলৈকে ইনষ্টিটিউট অৱ ট্ৰপিকেল মেডিচিন এণ্টৱাৰ্পত পোষ্ট ডক্টৰেট প্ৰশিক্ষণ গ্ৰহণ কৰে। তাৰ পিছত তেওঁ অক্সফৰ্ডৰ ছেইণ্ট হিল্ডাছ কলেজ আৰু অক্সফৰ্ড বিশ্ববিদ্যালয়ৰ প্ৰাণীবিজ্ঞান বিভাগত বক্তৃতা প্ৰদান কৰে।

২০০২ চনত মুটাপিয়ে মেডিকেল ৰিচাৰ্চ কাউন্সিল ট্ৰেইনিং ফেল'শ্বিপত এডিনবাৰ্গ বিশ্ববিদ্যালয়ত যোগদান কৰে। ২০১৫ চনত আফ্ৰিকান একাডেমী অৱ চাইন্সেছৰ ফেলো নিৰ্বাচিত হয় মুটাপি এন আই এইচ আৰ গ্ল'বেল হেল্থ ৰিচাৰ্চ ইউনিট টি আই বি এ (টেকলিং ইনফেকচনছ টু বেনিফিট আফ্ৰিকা)ৰ উপ-সঞ্চালকও, যিয়ে আফ্ৰিকান দেশসমূহত প্ৰমাণভিত্তিক নীতিৰ ওপৰত গৱেষণা ৰূপায়ণৰ ক্ষেত্ৰত বিজ্ঞান, প্ৰযুক্তিগত প্ৰত্যাহ্বান আৰু আৰ্থ-সামাজিক বিজ্ঞানৰ প্ৰতি লক্ষ্য ৰাখি এক সামগ্ৰিক পদ্ধতি গ্ৰহণ কৰে।

২০১৮ চনত মুটাপিক বিলহাৰ্জিয়াৰ চিকিৎসাৰ ওপৰত কৰা কামৰ স্বীকৃতি স্বৰূপে এডিনবাৰ্গ বিশ্ববিদ্যালয়ৰ চ্যান্সেলৰ বঁটা প্ৰদান কৰা হয়। পিছৰ বছৰ মুটাপিক ব্ৰিটেইনৰ গ্ল'বেল চেলেঞ্জছ ৰিচাৰ্চ ফাণ্ডৰ পৰামৰ্শদাতা ব'ৰ্ডৰ সদস্য নিযুক্তি দিয়া হয়।

বৈজ্ঞানিক কামৰ উপৰি মুটাপি এগৰাকী চিত্ৰশিল্পী, তেওঁৰ কামৰপৰা পোৱা ধন জিম্বাবুৱেৰ শিক্ষাৰ সহায়ত ব্যৱহাৰ কৰে।

গৱেষণা

এডিনবাৰ্গ বিশ্ববিদ্যালয়ৰ মুটাপিৰ লেব পেৰাচাইট ইমিউন'-এপিডেমিঅ'লজি গ্ৰুপে ব্যক্তিৰ ভিতৰত আৰু জনসংখ্যাৰ মাজত প্ৰধানকৈ আফ্ৰিকাত হেলমিন্থৰ প্ৰতি প্ৰতিৰোধ ক্ষমতাৰ সঁহাৰিৰ ওপৰত গৱেষণা কৰে।

আফ্ৰিকাৰ দৰিদ্ৰ অঞ্চলত একাধিক ভিন্ন ৰোগকাৰক জীৱাণুৰদ্বাৰা সংক্ৰমণ হোৱাটো এটা সাধাৰণ পৰিঘটনা। মুটাপিয়ে ইয়াৰ বহু উদাহৰণৰ ওপৰত গৱেষণাৰ পথ-প্ৰদৰ্শক হৈছে, যেনে মেলেৰিয়া আৰু স্কিষ্ট'ছ'মিয়াছিছৰ সৈতে সংক্ৰমণ, আৰু একাধিক ভিন্ন মেলেৰিয়া প্ৰজাতিৰ সংক্ৰমণ।

তথ্যসূত্ৰ

শ্ৰেণী:চিকিৎসাবিদ
ফাছিয়া জান্সেন

ফাছিয়া জান্সেন (ইংৰাজী: Fasia Jansen; ৬ জুন ১৯২৯ - ২৯ ডিচেম্বৰ ১৯৯৭) এগৰাকী জাৰ্মান ৰাজনৈতিক গায়ক-গীতিকাৰ আৰু শান্তি কৰ্মী আছিল।

জীৱন আৰু কেৰিয়াৰ

ফাছিয়া জান্সেনৰ জন্ম হৈছিল হামবাৰ্গত; তেওঁ জাৰ্মান চেম্বাৰমেইড এলি জান্সেন আৰু লাইবেৰিয়াৰ কনছুল জেনেৰেল তথা সাংবাদিক আৰু লেখক হান্স-জুৰ্গেন মাছাকুইৰ (১৯২৬-২০১৩) ককাক মমোলু মাছাকুইৰ (১৮৬৯-১৯৩৮) অবৈধ কন্যা আছিল। হান্স আৰু ফাছিয়া দুয়োজনেই ইজনে সিজনৰ ঘনিষ্ঠতাত ডাঙৰ-দীঘল হৈছিল যদিও ইজনে সিজনক ব্যক্তিগতভাৱে চিনি পোৱা নাছিল।

ছালৰ ৰং আৰু অবৈধ জন্ম এই দুয়োটা কাৰণৰ বাবেই তেওঁ কম বয়সতে গুণ্ডাগিৰি আৰু বৈষম্যৰ সন্মুখীন হৈছিল। হামবাৰ্গৰ ৰথেনবাৰ্গছৰ্টৰ শ্ৰমিক শ্ৰেণীৰ চুবুৰীত ডাঙৰ-দীঘল হোৱা জান্সেনে নাজী যুগত স্পষ্টভাৱে "অ-আৰ্য্য" হোৱাৰ সমস্যাৰ মাজেৰে পাৰ হৈছিল। তেওঁক ১১ বছৰ বয়সত নৃত্য বিদ্যালয়ৰ পৰা বহিষ্কাৰ কৰা হয়, এই ঘটনাৰ ফলত তেওঁৰ সংগীত আৰু নৃত্যৰ জৰিয়তে জীৱিকা নিৰ্বাহৰ আশা আপাততঃ ক্ষীণ হৈ পৰে। তাৰ তিনি বছৰৰ পিছত তেওঁক "সেৱাত নিযুক্তি দিয়া হয়" আৰু হামবাৰ্গৰ ওচৰৰ ন্যুয়েংগাম কনচেনট্ৰেচন শিবিৰসমূহক উপগ্ৰহ যোগান ধৰা এটা পাকঘৰত কাম কৰিবলগীয়া হয়। পোন্ধৰ বছৰীয়া জান্সেনে এছ এছৰ নিষ্ঠুৰতা আৰু বন্দীসকলৰ হতাশা দুয়োটা অনুভৱ কৰিছিল - যিবোৰ অভিজ্ঞতাই তেওঁৰ জীৱনত নিৰ্ণায়ক প্ৰভাৱ পেলাইছিল। এই সময়ছোৱাত তেওঁ হৃদৰোগত আক্ৰান্ত হৈছিল আৰু সেই ৰোগৰ বাবে তেওঁ গোটেই জীৱন কষ্ট পাইছিল।

নতুনকৈ গঠন হোৱা জাৰ্মান ফেডাৰেল ৰিপাব্লিকৰ শিবিৰত জান্সেনে অতীতৰ অভিজ্ঞতাৰ সৈতে সহৱস্থান কৰিবলৈ চেষ্টা কৰিছিল আৰু মৃতকৰ স্মৃতি আৰু তেওঁলোকৰ আদৰ্শক জীয়াই ৰাখিবলৈ চেষ্টা কৰিছিল। তেওঁ আকৌ সংগীতৰ কাম হাতত লৈছিল, প্ৰথমে হামবাৰ্গৰ কোৱাৰত গাইছিল আৰু পিছলৈ নিজৰ গীতো গাবলৈ লৈছিল। তেওঁ ৰুহৰ অঞ্চললৈ গুচি আহি সেই সময়ৰ ৰাজনৈতিক সংগ্ৰামৰ লগত জড়িত হৈ পৰে। ১৯৬৬ চনত জোয়ান বেজৰ সৈতে মিলি বহুতো অষ্টাৰমাৰ্চ (Ostermarsch [de]) অনুষ্ঠানত গীত পৰিবেশন কৰিছিল, তেওঁ ক্ৰুপ, হোচ বা থিচেনৰ কাৰখানাৰ গেটৰ সন্মুখত হোৱা ডাঙৰ ধৰ্মঘটসমূহত আৰু নাইৰোবিত ৰাষ্ট্ৰসংঘৰ বিশ্ব মহিলা সন্মিলনত গীত গাইছিল আৰু বাৰ্গ ৱাল্ডেক উৎসৱত অনুষ্ঠান পৰিৱেশন কৰিছিল। জনসাধাৰণক উচটনি দিয়া আৰু ৰাজ্যিক কৰ্তৃত্বৰ প্ৰতিৰোধৰ বাবে তেওঁ অসংখ্য শাস্তিমূলক আদেশ লাভ কৰিছিল যদিও বাৰে বাৰে পপ গীত গোৱাৰ প্ৰস্তাৱো পাইছিল আৰু এইদৰে ব্যৱসায়িকভাৱে সফল হৈছিল।

২০২২ চনৰ মে’ মাহত ফাছিয়া জান্সেন ফাউণ্ডেচনে ফাছিয়া জান্সেনৰ বাগিচা ফ্ৰিটজ হুজাৰ ইনষ্টিটিউটলৈ হস্তান্তৰ কৰে।

সন্মান

১৯৯১ চনত ফাছিয়া জান্সেনে ফেডাৰেল ৰিপাব্লিক অৱ জাৰ্মানীৰ ৰিবনৰ উইথ ক্ৰছ অৱ মেৰিট (Cross of Merit with Ribbon) লাভ কৰে৷
২০১৪ চনত অল্ট-অ’বেৰহাউজেনৰ পৌৰসভাৰ বিস্তৃত বিদ্যালয়খনৰ নাম ফাছিয়া জান্সেনৰ নামেৰে নামকৰণ কৰা হয়৷
হামবাৰ্গত আফ্ৰিকান শিক্ষা কেন্দ্ৰ আৰ্কাই আফ্ৰিকান দৃষ্টিকোণৰ পৰা ইতিহাস লেখাৰ বাবে এটা ৰাজহুৱা শিক্ষণ স্থানক "ফাচিয়াথেক" বুলি নামকৰণ কৰে।
২০২২ চনত গুগল চাৰ্চ ইঞ্জিনে তেওঁক আয়চে ক্লিংগে ডিজাইন কৰা ডুডলৰ জৰিয়তে সন্মান জনায়।

তথ্য সংগ্ৰহ

শ্ৰেণী:জাৰ্মানীৰ কণ্ঠশিল্পী
ৰিণিকি ভূঞা শৰ্মা

known_for = প্ৰাইড ইষ্ট এণ্টাৰটেইনমেণ্ট প্ৰাইভেট লিমিটেডৰ স্বত্বাধিকাৰী
spouse =
children =
father = যাদৱ চন্দ্ৰ ভূঞা

ৰিণিকি ভূঞা শৰ্মা এগৰাকী অধিবক্তা, উদ্যমী, সমাজকৰ্মী আৰু অসমৰ এগৰাকী ব্যৱসায়ী মহিলা। তেওঁ উত্তৰ-পূব ভাৰতৰ সৰ্ববৃহৎ মিডিয়া হাউচ প্ৰাইড ইষ্ট এণ্টাৰটেইনমেণ্টৰ পৰিচালনা সঞ্চালক। এই সংগঠনৰ অধীনত নিউজ লাইভ, ৰং, ৰামধেনু, নৰ্থ ইষ্ট লাইভ, ইন্দ্ৰধনু আদি টেলিভিছন চেনেল আছে। তদুপৰি তেওঁ ৰাধাকৃষ্ণ চাহ বাগিচা এলএলপি আৰু একা ইষ্টেটছ এলএলপিৰ লগতো জড়িত। ইয়াৰ উপৰিও তেওঁ অসমৰ মুখ্যমন্ত্ৰী ড° হিমন্ত বিশ্ব শৰ্মাৰ পত্নী।

প্ৰাৰম্ভিক জীৱন

অসমৰ গুৱাহাটীত ৰিণিকি ভূঞাৰ জন্ম হৈছিল। তেওঁৰ পিতৃ এজন প্ৰখ্যাত উদ্যোগপতি স্বৰ্গীয় যাদৱ চন্দ্ৰ ভূঞা। তেওঁ গুৱাহাটীতে ডাঙৰ দীঘল হৈছিল। ৰাজনীতি বিজ্ঞানৰ স্নাতক ডিগ্ৰী লাভ কৰাৰ পিছত তেওঁ গুৱাহাটীৰ চৰকাৰী আইন মহাবিদ্যালয়ৰ পৰা আইনৰ স্নাতক ডিগ্ৰী লাভ কৰে।

তেওঁ ১৭ বছৰ বয়সত কটন কলেজত হিমন্ত বিশ্ব শৰ্মাক লগ পাইছিল আৰু প্ৰেমত পৰিছিল। ২০০১ চনৰ ৭ জুন তাৰিখে তেওঁলোক বিবাহপাশত আৱদ্ধ হয়। দম্পতীহালৰ দুগৰাকী সন্তান আছে। তেওঁলোকৰ পুত্ৰ নন্দিল বিশ্ব শৰ্মা আৰু কন্যা সুকন্যা শৰ্মা।

কৰ্মজীৱন

ৰিণিকি ভূঞা শৰ্মা উত্তৰ-পূৰ্বাঞ্চলৰ সৰ্ববৃহৎ মিডিয়া হাউচ আৰু হোল্ডিং কোম্পানী প্ৰাইড ইষ্ট এণ্টাৰটেইনমেণ্টছৰ অধ্যক্ষ। এটা মনোৰঞ্জন চেনেলৰ ৰং, এটা গীতৰ চেনেল ৰামধেনু, এটা চলচ্চিত্ৰৰ চেনেল ইন্দ্ৰধনু, এটা অসম সংবাদ কাকত নিয়মীয়া বাৰ্তা আৰু এটা আলোচনী 'আইনা' আছে। তদুপৰি তেওঁ ৰাধাকৃষ্ণ চাহ বাগিচা এলএলপি আৰু একা ইষ্টেটছ এলএলপিৰ লগতো জড়িত।

উদ্যোগৰ উপৰিও তেওঁ এগৰাকী সমাজসেৱী হিচাপেও বিখ্যাত। তেওঁ বৰ্তমান তিনিটা বেচৰকাৰী সংস্থাৰ পৰিচালনা কৰি আছে। সেইকেইটা হৈছে 'স্নেহ বন্ধন', 'উদয়াঞ্চল' আৰু 'গোল্ডেন থ্ৰেডছ অফ আছাম'।

ৰিণিকি পেছাত এগৰাকী অধিবক্তা। তেওঁ এগৰাকী ৰাজ্যিক পৰ্যায়ৰ টেনিছ খেলুৱৈও আছিল। তেওঁ কেইবাখনো ৰাষ্ট্ৰীয় টেনিছ প্ৰতিযোগিতাত অসমক প্ৰতিনিধিত্ব কৰিছিল। ২০২১ চনত তেওঁ মহীয়সী আৰু গৰীয়সী বঁটা লাভ কৰিছিল।

তথ্য উৎস

শ্ৰেণী:অসমৰ ব্যক্তি
শ্ৰেণী:অসমৰ সমাজকৰ্মী
শ্ৰেণী:ভাৰতীয় অধিবক্তা
শ্ৰেণী:ভাৰতৰ ব্যৱসায়ী
ছমৰীয়া বিধানসভা সমষ্টি

ছমৰীয়া বিধানসভা সমষ্টি উত্তৰ-পূব ভাৰতৰ অসম ৰাজ্যৰ ১২৬ টা বিধানসভা সমষ্টিৰ ভিতৰত অন্যতম। এই সমষ্টিটো ২০২৩ চনৰ সমষ্টি পুনৰ নিৰ্ধাৰণ প্ৰক্ৰিয়াৰ অধীনত নতুনকৈ গঠন কৰা হৈছিল। এই সমষ্টিটো কামৰূপ জিলাত অৱস্থিত আৰু ই গুৱাহাটী লোকসভা সমষ্টিৰ এটা অংশ।

ভৌগোলিক অৱস্থিতি আৰু গঠন

ছমৰীয়া সমষ্টিটো অসমৰ কামৰূপ জিলাত অৱস্থিত। ভাৰতৰ নিৰ্বাচন আয়োগৰ ২০২৩ চনৰ সমষ্টি পুনৰ নিৰ্ধাৰণৰ চূড়ান্ত প্ৰতিবেদন অনুসৰি এই নতুন সমষ্টিটো গঠন কৰা হয়। ইয়াৰ সমষ্টি নম্বৰ হৈছে ২৭।

বিধায়কসকল

বৰ্ষ বিধায়ক দল মৰ্চা
২০২৬ ৰেকিবুদ্দিন আহমেদ ভাৰতীয় জাতীয় কংগ্ৰেছ অসম সন্মিলিত মৰ্চা

নিৰ্বাচনী ফলাফল

২০২৬

২০২৬ চনৰ অসম বিধানসভা নিৰ্বাচনত ভাৰতীয় জাতীয় কংগ্ৰেছৰ প্ৰাৰ্থী ৰেকিবুদ্দিন আহমেদে তেওঁৰ নিকটতম প্ৰতিদ্বন্দী অল ইণ্ডিয়া ইউনাইটেড ডেমক্ৰেটিক ফ্ৰণ্টৰ (AIUDF) ইমদাদ হুছেইনক ৭৮,৬৯৬ টা ভোটৰ ব্যৱধানত পৰাজিত কৰি এই সমষ্টিৰ প্ৰথম বিধায়ক হিচাপে নিৰ্বাচিত হয়।

তথ্যসূত্ৰ

লগতে চাওক

অসম বিধানসভাৰ সমষ্টিসমূহৰ তালিকা
কামৰূপ জিলা

শ্ৰেণী:অসমৰ বিধানসভা সমষ্টিসমূহ
শ্ৰেণী:কামৰূপ জিলা
ৰতিকা ৰামস্বামী

ৰতিকা ৰামস্বামী এগৰাকী ভাৰতীয় বন্যপ্ৰাণী ফটোগ্ৰাফাৰ। তেওঁ চেন্নাইত ফ্ৰীলান্স ফটোগ্ৰাফাৰ হিচাপে কাম কৰে। তেওঁৰ ফটোগ্ৰাফৰ বাবে বহু প্ৰশংসা লাভ কৰিছে আৰু তেওঁক "বন্যপ্ৰাণী ফটোগ্ৰাফাৰ হিচাপে আন্তঃৰাষ্ট্ৰীয় খ্যাতি অৰ্জন কৰা প্ৰথমগৰাকী ভাৰতীয় মহিলা" বুলি অভিহিত কৰা হৈছে।

জীৱনী

[[]]
]] (Vanellus indicus)
ৰতিকাই ১৯৯৯ চনৰ পৰা, বিবাহৰ পিছত নতুন দিল্লীত বাস কৰি আহিছে। তেওঁ কম্পিউটাৰ ইঞ্জিনিয়াৰিঙৰ ডিগ্ৰী আৰু এম বি এ, আৰু পূৰ্ণকালীন ফটোগ্ৰাফাৰ হোৱাৰ আগতে কেইবাবছৰ ধৰি চফট্ ৱেৰ ইঞ্জিনিয়াৰিং হিচাপে কাম কৰিছিল।

ৰতিকাই নিজে এজন অপেশাদাৰী ফটোগ্ৰাফাৰ ককাকৰ পৰা প্ৰথম কেমেৰা লাভ কৰি গছ-গছনি আৰু ফুলৰ ছবি শ্বুট কৰিবলৈ আৰম্ভ কৰিলে। তেওঁ নিয়মিতভাৱে ওখলা চৰাই অভয়াৰণ্যলৈ যাবলৈ আৰম্ভ কৰিলে, বিভিন্ন প্ৰকাৰৰ চৰাইৰ আচৰণৰ বিষয়ে অধ্যয়ন কৰিবলৈ ধৰিলে। ইয়াৰ পিছত তেওঁ বন্যপ্ৰাণী ফটোগ্ৰাফীক পেছাদাৰী আগ্ৰহ হিচাপে লয় আৰু ভাৰত, কেনিয়া, তাঞ্জানিয়াৰ বহু ৰাষ্ট্ৰীয় উদ্যান ভ্ৰমণ কৰে। ২০০৭ চনত জৱাহৰলাল নেহৰু বিশ্ববিদ্যালয়ৰ বাৰ্ষিক কেলেণ্ডাৰত তেওঁৰ চৰাইৰ ফটো প্ৰকাশ পাইছিল। বন্যপ্ৰাণী প্ৰদৰ্শনীত অংশগ্ৰহণ কৰাৰ উপৰিও তেওঁ বন্যপ্ৰাণী ফটোগ্ৰাফীৰ ওপৰত কৰ্মশালা অনুষ্ঠিত কৰে।

ৰতিকা ভাৰতীয় ফটোগ্ৰাফী আৰ্টছ এছ’চিয়েশ্যনৰ প্ৰতিষ্ঠাপক সদস্যসকলৰ ভিতৰত অন্যতম।

কৰ্ম

ৰতিকাই ২০১৪ চনত তেওঁৰ প্ৰথমখন গ্ৰন্থ The Best of Wildlife Moments, স্ব-প্ৰকাশ কৰে।

বঁটা

২০১৫: প্ৰেৰণাদায়ক আইকন বঁটা, সত্যভামা বিশ্ববিদ্যালয়, চেন্নাই।
২০১৫: আন্তঃৰাষ্ট্ৰীয় কেমেৰা মেলা (আই চি এফ) বঁটা, বন্যপ্ৰাণী ফটোগ্ৰাফীত তেওঁৰ উৎকৃষ্টতাৰ বাবে।

লগতে চাওক

ভাৰতীয় মহিলা শিল্পীৰ তালিকা

তথ্যসূত্ৰ

শ্ৰেণী:ভাৰতীয় নাৰী
শ্ৰেণী:ভাৰতীয় মহিলা
লুংগী পাঞ্চি নৃত্য

লুংগী পাঞ্চি নৃত্য হৈছে পশ্চিম বংগৰ চাঁওতাল জনগোষ্ঠীৰ এক পৰম্পৰাগত নৃত্য শৈলী। পুৰুষ-মহিলা উভয়ে পৰিৱেশন কৰা এই নৃত্যৰ লগত পৰম্পৰাগত লোক সংগীত পৰিৱেশন কৰা হয়।

চাঁওতালসকল ভাৰত আৰু বাংলাদেশত অতি বৃহৎ জনবসতি থকা মুণ্ডা জনগোষ্ঠীৰ অন্তৰ্গত লোক। চাঁওতাল জনগোষ্ঠীৰো এটা বৃহৎ অংশ পশ্চিম বংগ, ঝাৰখণ্ড আৰু বাংলাদেশৰ ভূমিত আছে। চাঁওতাল জনগোষ্ঠীৰ সাংস্কৃতিক পৰিচয় বৰ চহকী আৰু সাংস্কৃতিক বৈচিত্ৰ্যৰ মাজতো তেওঁলোকে নিজৰ মাজত অপৰিসীম সংহতি প্ৰদৰ্শন কৰি বাস কৰে। তেওঁলোকে গাঁও পাতি বাস কৰে আৰু নিজেই নিজক শাসন কৰিবলৈ ৰাইজে পাঁচজন মানুহক দায়িত্ব অৰ্পন কৰে৷ তেওঁলোকক “মোড়ে হোড়’’ বুলি কোৱা হয়৷ তেওঁলোক পিতৃ প্ৰধান আৰু তেওঁলোকৰ মাজত মুঠ বাৰটা গোত্ৰ আছে৷ নৃত্য আৰু সংগীতৰ মাধ্যমেৰে তেওঁলোকে নিজৰ মাজত সংহতি বৰ্তাই ৰাখে৷ নৃত্য আৰু সংগীত তেওঁলোকৰ সংস্কৃতিৰ কেন্দ্ৰীয় উপাদান। এওঁলোকৰ জনসংখ্যা প্ৰায় ৬০ লাখ আৰু ভৌগোলিকভাৱে ভাৰত, বাংলাদেশ আৰু নেপালত অৱস্থিত। তেওঁলোকে চাঁওতালী ভাষা কয় আৰু হিন্দু ধৰ্ম বহুলাংশে অনুসৰণ কৰে। তেওঁলোক আদিম সাম্প্ৰদায়িক সম্পৰ্কৰ এতিয়ালৈকে প্ৰচলিত সমাজ ব্যৱস্থাৰ মাজতে সোমাই থাকে। তেওঁলোকৰ মূল বৃত্তি হৈছে কৃষি; চিকাৰ আৰু সংগ্ৰহৰ কামো কৰে। বৰ্তমান বহুতো চাঁওতালে বাগিচা, কাৰখানা, কয়লা খনি আৰু বন্দৰৰ শ্ৰমিক হিচাপে কাম কৰে।

বছৰৰ বিভিন্ন সময়ত ভিন ভিন উৎসৱ পালন কৰা চাঁওতালসকলৰ বোঙ্গাবুঙ্গি, হোম, এৰোৱা, হাড়িয়া, ছাতা, দিবি, নওয়াই, সোহৰাই আদিৰ লগতে ব্যক্তিগত পূজা-পাৰ্বন আৰু উৎসৱতো নৃত্য-গীতৰ প্ৰাধান্য থাকে৷

শৈলী

লুংগী পাঞ্চী নৃত্যৰ উৎপত্তি কেতিয়া হয় সি স্পষ্ট নহয়। পৰম্পৰাগতভাৱে কিউবাত মেৰেংগু আৰু কংগাৰ ছন্দ মিহলি হোৱাৰ ফলত ১৯৫৫ চনত ইয়াৰ উৎপত্তি হোৱা বুলি বিশ্বাস কৰা হয়। কিউবাৰ সংগীতজ্ঞ এডুয়াৰ্ডো ডেভিডছনক প্ৰায়ে পাচংগা নৃত্যৰ পিতৃ বুলি কোৱা হয় যদিও এই মতামতৰ বিৰোধীতা কৰাসকলে এনে বক্তব্যক ভুল বুলি গণ্য কৰে, কিয়নো এই শৈলীৰ বিষয়ে লিখা ডেভিডছনৰ প্ৰথম ৰচনা ১৯৫৯ চনতহে লিখা হৈছিল।

নৃত্য পৰিৱেশন কৰাৰ সময়ত চাঁওতাল মহিলাসকলে লুংগী-পাঞ্চি বা ৰঙা পাৰি দিয়া বগা শাৰী পিন্ধে; লুংগী পাঞ্চি চাঁওতাল মহিলাৰ প্ৰধান সাজ৷ শৰীৰৰ ওপৰৰ অংশত পৰিধান কৰা সাজক “পাঞ্চি’’ আৰু কঁকালৰ তলৰ বস্ত্ৰ খণ্ডক “পাড় হাণ্ড’’ বা লুংগী বোলে৷ অলংকাৰৰ ভিতৰত মহিলাসকলে ডিঙিত হাঁসুলি, মালা আৰু তাবিজৰ লগতে কাণত দুল, নাকত নথ, বাহুত বাজু, হাতত চুড়ি আদি পিন্ধি খোপাত ফুল গুজি লয়৷

লুংগী পাঞ্চী নৃত্যৰ এটা উল্লেখযোগ্য বৈশিষ্ট্য হ’ল গতিৰ সমন্বয়। মহিলা নৃত্যশিল্পীসকলে হাতত হাত ধৰি শাৰী পাতি থিয় হৈ মাদলৰ ছন্দত আগবাঢ়ি যায় আৰু চাঁওতাল পুৰুষে লোক সংগীতৰ গাই নৃত্যত সংগত কৰে।

লুংগী পাঞ্চী নৃত্যৰ লগত লোকসংগীত আৰু বিভিন্ন পৰম্পৰাগত বাদ্যযন্ত্ৰ যেনে মাদল, বাঁহী, ধমসা, ঝাঞ্জ, কৰতাল আৰু ছেহনাই আদি বাদ্য বজোৱা হয়৷ পুৰুষ আৰু ল’ৰাই দুই প্ৰকাৰৰ বেলেগ বেলেগ ঢোল ব্যৱহাৰ কৰে৷ পুৰুষে মাদল বজায় আৰু ল’ৰাই লাগ্ৰা নামে ঢোল বজায়।

তথ্য সূত্ৰ

শ্ৰেণী:লোক-নৃত্য
শ্ৰেণী:চাঁওতাল
দধীচি

দধীচি (বা দধ্যাংশ বা দধ্যাঙ্গ) প্ৰাচীন ভাৰতীয় পৌৰাণিক আখ্যানৰ এগৰাকী ঋষি। ঋষি দধীচি আত্মবলিদান আৰু আত্মোৎসৰ্গৰ বাবে প্ৰসিদ্ধ। পুৰাণ বৰ্ণিত কাহিনী অনুসৰি ঋষি দধীচিয়ে নিজৰ দেহ ত্যাগ কৰি দেৱৰাজ ইন্দ্ৰৰ অস্ত্ৰ বজ্ৰ তৈয়াৰ কৰিবলৈ সহায় কৰিছিল। স্বৰ্গ অধিকাৰ কৰি দেৱতাসকলক স্বৰ্গৰ পৰা বহিষ্কৃত কৰা বৃত্ৰ নামৰ অসুৰক বধ কৰিবলৈ দেৱতাসকলক এক শক্তিশালী অস্ত্ৰৰ প্ৰয়োজন হৈছিল। সেই সময়ত ঋষি দধীচিয়ে নিজৰ দেহদান কৰি দেৱতাসকলক সহায় কৰিছিল বুলি জনা যায়।

দধীচি বা দধ্যাংশ সংস্কৃতৰ দধ্য (দৈ) আৰু অংশ (ভাগ) শব্দ মিলিত হৈ সৃষ্টি হৈছে। ইয়াৰ অৰ্থ হ’ল ‘যাৰ দেহে দৈৰ পৰা শক্তি আহৰণ কৰিছে’। ঋষি দধীচিৰ নামটো দধ্যাঙ্গ বা দধ্যাংশ শব্দৰ পৰা আহিছে বুলি বিখ্যাত সংস্কৃত পণ্ডিত পানিনিয়ে তেওঁৰ অষ্টাধ্যায়ী গ্ৰন্থত উল্লেখ কৰিছে।

ঋষি দধীচি শিৱভক্ত হিচাপে প্ৰখ্যাত। শিৱ আৰু শক্তি (সতী)ৰ বিচ্ছেদ হোৱাৰ পিছত, শিৱ কিছুদিন অৰণ্যত বাস কৰিছিল বুলি জনা যায়। ঋষি হিচাপে শিৱ বনত আবিৰ্ভাৱ হোৱা দিনটোকে বাৰ্ষিক মহা শিৱৰাত্ৰি হিচাপে উদযাপন কৰা হয়। বনত থকা কালছোৱাত দধীচি আদি ঋষিগণে মহাদেৱৰ আৰাধনা কৰাৰ কথা পুৰাণত উল্লেখ পোৱা যায়।

ভাগৱত পুৰাণ অনুসৰি ঋষি দধীচি ‘অথৰ্বন মুনি’ আৰু তেওঁৰ পত্নী ‘চিত্তি’ৰ পুত্ৰ। ঋষি অথৰ্বনক হিন্দু ধৰ্মশাস্ত্ৰ চাৰিবেদৰ অন্যতম অথৰ্ব বেদৰ ৰচয়িতা হিচাপে জনা যায়। তেওঁৰ পত্নী চিত্তি ঋষি ‘কৰ্দম’ৰ পুত্ৰী আছিল। ঋষি দধীচিৰ পত্নীৰ নাম স্বৰ্চা আৰু পুত্ৰ পিপ্পালাড়া। ঋষি পিপ্পালাড়া প্ৰশ্ন উপনিষদৰ ৰচয়িতা হিচাপে জনা যায়। দধীচিয়ে মুনিয়ে নৈমিশাৰণ্যৰ মিশ্ৰিখ নামে ঠাইত নিজৰ আশ্ৰম প্ৰতিষ্ঠা কৰিছিল বুলি প্ৰবাদ আছে। বৰ্তমান এই ঠাই উত্তৰ প্ৰদেশৰ লক্ষ্ণৌত অৱস্থিত।
বৰ্তমান ৰাজস্থান ৰাজ্যত প্ৰধানকৈ বসবাস কৰা দধীচ ব্ৰাহ্মণ সম্প্ৰদায়ৰ লোকসকল ঋষি দধীচিৰ বংশধৰ বুলি বিশ্বাস প্ৰচলিত আছে।

পুৰাণ বৰ্ণিত ঋষি দধীচিৰ উপাখ্যান

সংলগ্ন তথ্য

ঋষি দধীচিৰ সৈতে জড়িত বিভিন্ন উপাখ্যান পুৰাণসমূহত পোৱা যায়। প্ৰজাপতি দক্ষই আয়োজন কৰা যজ্ঞলৈ মহাদেৱক আমন্ত্ৰণ নকৰাৰ কথা জানিব পাৰি সেই যজ্ঞ ত্যাগ কৰা প্ৰথম ব্যক্তি হিচাপে ঋষি দধীচিক জনা যায়। তদুপৰি হিন্দু ধৰ্মাৱলম্বী লোকসকলে জপ কৰা ‘নাৰায়ণ কৱচ’ মন্ত্ৰৰ ৰচনা ঋষি দধীচিয়ে কৰিছিল। দেৱী হিঙ্গলাজক উদ্দেশ্যি আৰাধিত মন্ত্ৰসমূহ দধীচিয়ে ৰচনা কৰিছিল বুলি প্ৰবাদ আছে। পুৰাণ বৰ্ণিত আখ্যান অনুসৰি পৰশুৰামে এসময়ত সকলো ক্ষত্ৰিয়ৰ নিধন কৰিছিল। সেই সময়ত ঋষি দধীচিয়ে কিছু ক্ষত্ৰিয় সন্তানক হিঙ্গলাজ দেৱীৰ মন্দিৰত লুকুৱাই ৰাখিছিল আৰু দেৱীৰ আৰাধনা কৰি তেওঁলোকক সুৰক্ষিত কৰিছিল।

তথ্যসূত্ৰ
কুশৰাম দেৱ

কুশৰাম দেৱ (১৭৮০ - ১৮৩৮) আউনীআটী সত্ৰৰ ডেকা অধিকাৰ আছিল। সত্ৰাধিকাৰ পদ্মপাণিদেৱৰ মৃত্যুৰ পাছত ডেকা অধিকাৰ হৈছিল। এখেতৰ দিনতে মানৰ আক্ৰমণত সত্ৰ দাহ হৈছিল। পলাই গৈ প্ৰথমে বালিসত্ৰত আছিলগৈ। ৰংপুৰলৈ গৈ মান সেনাপতি মিঙিমাহা তিলোৱাক দেখা কৰাত তেখেতে যথাযোগ্য সন্মানসহ সত্ৰলৈ ফিৰাই পঠিয়ায়। পাছত ইংৰাজে মানক খেদি পঠিওৱাত কুশৰাম দেৱে ইংৰাজ কমিছনাৰ মেথি চাহাবক দেখা কৰে আৰু সত্ৰৰ প্ৰতি সুবিচাৰৰ আশ্বাস লয়। গুৱাহাটীতে ভৰলুমুখত আমনি সত্ৰ পাতি বহু কাল আছিল। ইয়াতেই তেখেতৰ মৃত্যু হয়। দেশৰ দুৰ্দশাৰ সময়ত কৃতিত্বৰে সত্ৰ পৰিচালনা কৰিছিল।

তথ্য সমল

শ্ৰেণী:সংক্ষিপ্ত জীৱনী
শ্ৰেণী:সত্ৰাধিকাৰ
জয়ন্তী চুতীয়া

জয়ন্তী চুতীয়া এগৰাকী অসমীয়া বিজ্ঞানী আৰু জনপ্ৰিয় বিজ্ঞানৰ লেখিকা। ১৯৪৮ চনৰ ১ আগষ্টত শিৱসাগৰ জিলাত আমগুৰিত তেওঁৰ জন্ম হয়। তেওঁৰ মাতৃৰ নাম কুঞ্জলতা আৰু পিতৃ সোণাৰাম চুতীয়া। ১৯৬৭ চনত জয়ন্তী চুতীয়াই গুৱাহাটী বিশ্ববিদ্যালয়ৰ পৰা পদাৰ্থ বিজ্ঞানত বি.এছ.চি আৰু ১৯৬৯ চনত ডিব্ৰুগড় বিশ্ববিদ্যালয়ৰ পৰা এম.এছ.চি. পাছ কৰে। ১৯৮১ চনত সেই বিশ্ববিদ্যালয়ৰ পৰাই Solid state Physics বিষয়ত ডক্টৰেট ডিগ্ৰী লাভ কৰে। ১৯৮১ৰ পৰা ১৯৮৩লৈ CSIR-ৰ Post Doctorate Fellow ৰূপে কাৰ্য্যনিৰ্বাহ কৰে। ১৯৮৫ৰ পৰা ১৯৮৬লৈ Institute of Advanced Studies in Science and Technology-ৰ সহকাৰী অধ্যাপকৰূপে নিযুক্তি লাভ। ১৯৮৮ চনত তেওঁ Institute of space and Astronautical science, জাপানত গৱেষণাৰ কামত নিযুক্ত হয়। তাৰ পিছত এবছৰ জাৰ্মানী বিশ্ববিদ্যালয়ত Visiting বিজ্ঞানী ৰূপে কাৰ্য্যনিৰ্বাহ কৰে। বৰ্ত্তমান তেওঁ গুৱাহাটীৰ Institute of Advanced Studies in Science and Technology-ৰ অধ্যাপক আৰু বিভাগীয় মুৰব্বী তথা ৰিচাৰ্চ গাইড। তেখেতে দেশ-বিদেশৰ বহুতো চেমিনাৰ, কনফাৰেন্স, চামাৰ স্কুলত অংশগ্ৰহণ কৰিছে। ১৯৭৬ চনত কলিকতাত International Seminar on Solid state physicsৰে এই ভ্ৰমণ পৰিক্ৰমা অৰম্ভ কৰে। তাৰ পিছৰপৰাই পদাৰ্থবিজ্ঞানৰ বিভিন্ন বিষয়বস্তুৰ ওপৰত আহমেদাবাদ, ইন্দোৰ, জাপানৰ হিৰোশ্বিমা বিশ্ববিদ্যালয়, কলিকতাৰ যাদৱপুৰ বিশ্ববিদ্যালয়, নতুন দিল্লীৰ জৱাহাৰলাল নেহৰু বিশ্ববিদ্যালয়, আমেৰিকাৰ উইলিয়ামচবাৰ্গ,বোম্বে বিশ্ববিদ্যালয়, জাৰ্মানী, এলাহবাদ বিশ্ববিদ্যালয়, কুঁৱালালামপুৰৰ মালয় বিশ্ববিদ্যালয়, বেংককৰ চোলালাংকাৰ্ণ বিশ্ববিদ্যালয়, বাংগালোৰ, লণ্ডন, ইটালী আদি ঠাইত বিভিন্ন চেমিনাৰ, ৱৰ্কশ্বপত অংশগ্ৰহণ কৰি পদাৰ্থ বিজ্ঞানৰ বিভিন্ন বিষয়ৰ ওপৰত বক্তৃতা প্ৰদান কৰি ৰাজ্যলৈ গৌৰৱ কঢ়িয়াই আনিছে। ২০০৫ চনত তেওঁ IASST সঞ্চালকৰূপে নিযুক্ত হয়।

তথ্য সংগ্ৰহ

বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:অসমৰ বিজ্ঞানী
শ্ৰেণী:অসমীয়া সাহিত্যিক
শ্ৰেণী:ভাৰতীয় পদাৰ্থ বিজ্ঞানী
শ্ৰেণী:ভাৰতীয় মহিলা পদাৰ্থ বিজ্ঞানী
শ্ৰেণী:কমল কুমাৰী ৰাষ্ট্ৰীয় বঁটা বিজয়ী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
ঘৰচিৰিকাৰ হেৰুৱা বীনটো

ঘৰচিৰিকাৰ হেৰুৱা বীনটো (নেপাল ভাষা: चखुंचायागु तंगु कयगू, ইংৰাজী: The Sparrow's Lost Bean) নেপাল মণ্ডলৰ নেৱাৰসকলৰ মাজত প্ৰচলিত আটাইতকৈ জনপ্ৰিয় শিশু কাহিনীৰ ভিতৰত অন্যতম নেপালী সাধুকথা। ১৯৯১ চনত এই কাহিনীৰ ভিত্তিত ৰাজমানে এখন কমিক বুক প্ৰকাশ কৰে।

তথ্য সংগ্ৰহ

শ্ৰেণী:সাধু
শ্ৰেণী:পৌৰাণিক কথা
বনমালী তুমি পৰজনমে হইয়ো ৰাধা (বাংলা গীত)

বনমালী তুমি পৰজনমে হইয়ো ৰাধা দীন শৰৎ ৰচিত এটি জনপ্ৰিয় ভক্তিমূলক বাংলা গীত। বহুতে এই গীতটি‍ ৰাধাৰমণ দত্তই ৰচনা কৰা বুলি বিশ্বাস কৰে। গীতটিৰ ৰচনাকালৰ বিষয়ে জানিব পৰা হোৱা নাই। ১৯৯২ চনত মুক্তিপ্ৰাপ্ত বাংলাদেশী বাংলা ভাষাৰ চলচ্চিত্ৰখন ৰাধা কৃষ্ণত এই গীতটি‍ ব্যৱহাৰ কৰা হৈছিল। এই গীতটিত কণ্ঠদান কৰাৰ বাবে‍ ছাবিনা ইয়াছমিনে শ্ৰেষ্ঠ মহিলা কণ্ঠশিল্পীৰ ৰাষ্ট্ৰীয় চলচ্চিত্ৰ বঁটা লাভ কৰিছিল।

তাৎপৰ্য

কৃষ্ণক নিজৰ দুখ অনুভৱ কৰাবলৈ ৰাধাৰ হেঁপাহ বৈঞ্চৱ বাউল আৰু সাধু কবি ৰাধাৰমণ দত্তই ৰচনা কৰা এই ভক্তিমূলক গীতটোত প্ৰতিফলিত হৈছে। এইকথা কোৱা হয় যে কৃষ্ণৰ বিৰহৰ প্ৰতি থকা আকুতি আৰু নোপোৱাৰ বেদনাৰ বাবেই ধামালী গীতৰ প্ৰৱৰ্তক ৰাধাৰমণ দত্ত সাধক হৈ পৰিছিল। তেওঁ হাজাৰ হাজাৰ গীত ৰচনা কৰিছিল, য’ত বাৰে বাৰে বেদনা আৰু দুখ ফুটি উঠিছে৷ নিজৰ হৃদয়ত অনুভৱ কৰা যন্ত্ৰণাৰ সহায়ত তেওঁ ৰাধিকাৰ হৃদয়ৰ যন্ত্ৰণাক গীতেৰে প্ৰকাশ কৰিবলৈ সক্ষম হৈছিল। তেনেকুৱা এটা গীত - "বনমালী গো'"। এই গীতটোত ৰাধাই নিজেই পৰৱৰ্তী জন্মত কৃষ্ণৰ ৰূপ পোৱাৰ ইচ্ছা প্ৰকাশ কৰি কৃষ্ণক ৰাধিকাৰ জীৱন পোৱাটো বিচাৰিছে৷ অভিমানী ৰাধাই ভাবিছিল যে এইদৰেই কৃষ্ণই ৰাধাৰ হৃদয়ৰ বেদনা আৰু নাৰী জীৱনৰ কলংক অনুভৱ কৰিব পাৰিব।

তুমি আমাৰি মতন জ্বলিও জ্বলিও

বিৰহ কুসুম হাৰ গলেতে পৰিও (x২)

তুমি যায়ো.. যমুনাৰ ঘাটে

না মানি ননদীৰও বাধা।

বনমালী তুমি পৰজনমে হয়ো ৰাধা

বনমালী তুমি পৰজনমে হয়ো ৰাধা।

তুমি আমাৰি মতন কান্দিও কান্দিও

কৃষ্ণ কৃষ্ণ নাম বদনে জপিও (x২)

তুমি বুঝিবে তখন.. নাৰীৰও বেদন

ৰাধাৰ ও প্ৰাণে কত ব্যথা।

বনমালী তুমি পৰজনমে হয়ো ৰাধা

বনমালী তুমি পৰজনমে হয়ো ৰাধা।

তুমি আমাৰি মতন মৰিও মৰিও

শ্যামও কলঙ্কেৰ হাৰ গলেতে পৰিও (x২)

তুমি পুড়িও তখম.. আমাৰি মতন

বুকে লইয়া দুখেৰ চিতা।

বনমালী তুমি পৰজনমে হয়ো ৰাধা

বনমালী তুমি পৰজনমে হয়ো ৰাধা।

ভাবিয়া সৰোজ কয় ওহে কৃষ্ণপদ

প্ৰেমেৰও মায়াডোৰে আমাৰে বাঁন্ধিয়ো (x২)

আমি মৰিয়া হইবো শ্ৰীনন্দেৰ নন্দন..

তোমাৰে বানাবো আধা।

বনমালী তুমি পৰজনমে হয়ো ৰাধা

বনমালী তুমি পৰজনমে হয়ো ৰাধা।

তথ্য সংগ্ৰহ

শ্ৰেণী:বঙালী সাহিত্য
বুৰঞ্জী

বুৰঞ্জী বা বুৰণ -জি হৈছে ইতিহাসৰ একপ্ৰকাৰৰ কালক্ৰমিক লিখিত বিৱৰণ। বুৰঞ্জী শব্দটোৰ মূল টাই-চীন আহোম ভাষা। ৰাজকীয় বুৰঞ্জী সমূহ টাই আহোম ভাষাত লিপিবদ্ধ আছিল আৰু পৰৱৰ্ত্তী পৰ্যায়ত আহোম ম'-লৌঙ সকলেও বুৰঞ্জী লিখিছিল, যদিও আধুনিক যুগত কিছু সম্পাদিত আৰু প্ৰকাশিত কিতাপৰ পাছত বুৰঞ্জী শব্দটো ব্যৱহাৰ কৰা হয় কিন্তু সেয়া আধুনিক বুৰঞ্জীহে ৰাজকীয় সাঁচিপতিয়া বুৰঞ্জী নহয়। সেই সময়ত এনেধৰণৰ বুৰঞ্জী লিখা প্ৰথা সেইসময়ত বিৰল আছিল আৰু লগতে টাই আহোমৰ উপৰিও আন বহুতো জাতি জনগোষ্ঠীৰ অতীতৰ বিষয়ে বিশ্বাসযোগ্য তথ্যৰ উৎস হিচাপে বৰ্তমান সময়ত পৰিগণিত হৈছে।

আৰম্ভণি

আহোম ভাষাৰ অৰ্থ : প্ৰাচীন সাহিত্যৰ ভঁৰাল, বুৰণ মানে প্ৰাচীন জী মানে ভঁৰাল, আহোম সাম্ৰাজ্যৰ প্ৰতিষ্ঠাপক চাওফা চুকাফাৰ নিৰ্দেশত ১২২৮ চনমানতে অসমত বুৰঞ্জী লিখা ব্যৱস্থাৰ প্ৰৱৰ্ত্তন ঘটে। সেই সময়ত শাসকীয় পক্ষৰ লগতে বাকী লোকসকলেও ঘৰে ঘৰে বুৰঞ্জী লিখি ৰাখিছিল। গতিকে বুৰঞ্জীৰ মূলতঃ দুটা ভাগ দেখা যায়: ৰজাঘৰীয়া বুৰঞ্জী আৰু অন্যান্য পৰিয়ালসমূহে লিখা বুৰঞ্জী। টাই আহোম ভাষাত লিখিত বুৰঞ্জীসমূহক বিষয়বস্তু অনুযায়ী লিট ফি আৰু ডিন বুৰঞ্জী হিচাপে দুই ভাগত ভগাব পাৰি। 'ফি' শব্দৰ অৰ্থ হ’ল দেউ ডাঙৰীয়া আৰু এনে বুৰঞ্জীত প্ৰাচীন চীনৰ মৌঙ ফি আৰু প্ৰাচীন টাই সকল আদিৰ বিষয়ে উপকথামূলক কাহিনী আছে। আনহাতে 'ডিন' শব্দৰ অৰ্থ হ’ল পৃথিৱী আৰু ইয়াত ম্যুং-ৰি-ম্যুং ৰাম ৰাজ্যত (বৰ্তমান চীনৰ Xishuangbanna অঞ্চল) খুন্-লুং আৰু খুনলাইৰ বংশধৰসকল আৰু চুকাফাই প্ৰতিষ্ঠা কৰা ৰাজ্যসমূহৰ বিষয়ে তথ্য-পাতি আছে। বুৰঞ্জীসমূহৰ আকাৰ, বিৱৰণ আদিৰ আধাৰত ইয়াক লাই লিক (ঘাই/ৰাজনীতি বিষয়ক পুথি), লিট (নথি পত্ৰ/পবিত্ৰ গ্ৰন্থ), ৰু-পুত (শিক্ষাৰ উদ্দেশ্যে ৰক্ষিত নথি পত্ৰ), উ-কুত (থোৰতে লিখি ৰখা ঘটনাপঞ্জী) আদি ভাগত ভগোৱা হয়। আহোম সাম্ৰাজ্যৰ পতনৰ পিছত বুৰঞ্জী লিখাৰ প্ৰথাও লাহে লাহে নোহোৱা হয়।

আহোম ৰাজত্বকালত লিখা বুৰঞ্জীসমূহত আহোম ৰাজ্যৰ উপৰিও কাষৰীয়া চুতীয়া ৰাজ্য, কছাৰী ৰাজ্য আৰু ত্ৰিপুৰা ৰাজ্য (চুতীয়া, কছাৰী আৰু ত্ৰিপুৰা বুৰঞ্জী) তথা কূটনৈতিক সম্পৰ্ক থকা মোগল সাম্ৰাজ্যৰ (পাদশ্যাহ বুৰঞ্জী) বিষয়েও বিশদ বিৱৰণ আছে। তেতিয়াই বুৰঞ্জী লিখোৱাৰ দায়িত্ব বৰবৰুৱালৈ হস্তান্তৰিত হয়।

বুৰঞ্জী ভিক্তিক আধুনিক পুথি

নং.
পুথি খনৰ নাম
লেখক/সংকলক/সংগ্ৰাহক
১
আচাম বুৰঞ্জী
হৰকান্ত বৰুৱা
২
আচাম বুৰঞ্জী
কাঁশীনাথ তামোলী ফুকন
৩
আহোম বুৰঞ্জী
গোলাপ চন্দ্ৰ বৰুৱা
৪
পুৰণি আচাম বুৰঞ্জী
হেমচন্দ্ৰ গোস্বামী
৫
তুংখুঙীয়া বুৰঞ্জী
সূৰ্য কুমাৰ ভূঞা
৬
ত্ৰিপুৰা বুৰঞ্জী
ৰত্ন কুণ্ডলী আৰু অৰ্জুন দাস, ১৭২৪ চনত
৭
চকৰি ফেঁটী বুৰঞ্জী (দ্বিতীয়খন)
নগেন হাজৰিকা, ১৯৯০
৮
অবৌৰঞ্জীক
নগেন হাজৰিকা
৯
অজগৰ বুৰঞ্জী
নগেন হাজৰিকা, ১৯৯৬
১০
মাটি ফেঁটী বুৰঞ্জী
নগেন হাজৰিকা
১১
The Buranjis, Historical Literature of Assam: A Critical Survey
লীলা গগৈ
১২
তুংখুঙীয়া বুৰঞ্জী
শ্ৰীনাথ দুৱৰা বেজবৰুৱা
১৩
জীৱন বুৰঞ্জী
নগেন হাজৰিকা, ১৯৯০
১৪
কাল ফেঁটী বুৰঞ্জী
নগেন হাজৰিকা, ১৯৯৩
১৫
আহোম সভাৰ খুচুৰা বুৰঞ্জী
নগেন হাজৰিকা, ১৯৯৪
১৬
আহোমৰ সংস্কৃতিৰ বুৰঞ্জী
নগেন হাজৰিকা, ১৯৯৬
১৭
মকৰাজাল বুৰঞ্জী
নগেন হাজৰিকা, ১৯৯৬
১৮
কাৰ্শলা বুৰঞ্জী
নগেন হাজৰিকা, ১৯৯৯
১৯
বিভিন্ন ধৰ্মৰ বুৰঞ্জী
নগেন হাজৰিকা, ২০০২
২০
তে তে বুৰঞ্জী
নগেন হাজৰিকা, ২০০৩
২১
নগণ্য বুৰঞ্জী
নগেন হাজৰিকা, ২০০৮

লগতে চাওক

আহোম ৰাজবংশ
আহোম সাম্ৰাজ্য
আহোম জনগোষ্ঠী

তথ্য সংগ্ৰহ

উৎস প্ৰসংগ

শ্ৰেণী:অসমৰ ইতিহাস
শ্ৰেণী:টাই-আহোম সাহিত্য